Document ID: 32004R2125

KOMISJONI MÄÄRUS (EÜ) nr 2125/2004,
14. detsember 2004,
millega muudetakse määrust (EMÜ) nr 890/78, milles sätestatakse humala sertifitseerimise üksikasjalikud eeskirjad
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuli 1971. aasta määrust (EMÜ) nr 1696/71 humalaturu ühise korralduse kohta, (1) eriti selle artikli 2 lõiget 5,
ning arvestades järgmist:
(1)
Seoses Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia (edaspidi “uued liikmesriigid”) Euroopa Liiduga ühinemisega tuleks komisjoni määrusesse (EMÜ) nr 890/78 (2) viia sisse teatavad muudatused.
(2)
Määrusega (EMÜ) nr 890/78 on ette nähtud ametlikes ühenduse keeltes märked, mis lisatakse sertifikaatidele. Kõnealused märked tuleks määrata kindlaks uute liikmesriikide keeltes.
(3)
Määruses (EMÜ) nr 890/78 on sätestatud tähtajad, mille jooksul liikmesriigid edastavad komisjonile loetelu humala tootmisaladest või -piirkondadest, samuti sertifitseerimiskeskustest. Kõnealused tähtajad tuleks kehtestada ka uutele liikmesriikidele.
(4)
Seepärast tuleks määrust (EMÜ) nr 890/78 vastavalt muuta.
(5)
Käesoleva määrusega ettenähtud meetmed on kooskõlas humalaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Käesolevaga muudetakse määrust (EMÜ) nr 890/78 järgmiselt.
1.
Artikkel 5a asendatakse järgmisega:
“Artikkel 5a
Määruse (EMÜ) nr 1784/77 artiklis 5 osutatud sertifikaat kannab vähemalt ühte IIa lisas loetletud märgetest, mille lisab asutus, mis on pädev sertifitseerimist läbi viima.”
2.
Artikli 6 lõikele 3 lisatakse pärast teist lõiku järgmine lõik:
“Tšehhi Vabariik, Eesti, Küpros, Läti, Leedu, Ungari, Malta, Poola, Sloveenia ja Slovakkia edastavad kõnealused loetelud enne 1. jaanuari 2005.”
3.
Artiklile 11 lisatakse järgmine lõige:
“Tšehhi Vabariik, Eesti, Küpros, Läti, Leedu, Ungari, Malta, Poola, Sloveenia ja Slovakkia edastavad kõnealused loetelud enne 1. jaanuari 2005.”
4.
Käesoleva määruse I lisa loetelu lisatakse IIa lisana.
5.
III lisa on muudetud kooskõlas käesoleva määruse II lisaga.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 14. detsember 2004

Labels: 16
17
0
3
7
15